

 **R E P U B L I K A H R V A T S K A**

**KRAPINSKO-ZAGORSKA ŽUPANIJA**

 **OPĆINA SVETI KRIŽ ZAČRETJE**

**OIB: 18648820219**

**Matični broj: 02541416**

**Broj RKP: 37700**

**Pošta i mjesto: 49223, Sveti Križ Začretje**

**Ulica i kućni broj: Trg hrvatske kraljice Jelene 1**

**Razina: 22**

**Šifra djelatnosti: 8411 – Opće djelatnosti javne uprave**

**Razdjel: 000**

**Šifra općine: 430**

**IBAN: HR0423600001843000007**

# BILJEŠKE UZ FINANCIJSKEIZVJEŠTAJE

**za razdoblje 01.01.-31.12.2024.**

1. OBRAZAC PRORAČUN -PR – RAS

Obrazac PR-RAS sadrži sve naplaćene prihode i izvršene rashode od 01.01. do 31.12.2024. godine. Ukupni prihodi su ostvareni u iznosu od 4.376.600,93 €, a rashodi u iznosu od 4.589.356,76 €. Razlika između prihoda i rashoda (manjak) iznosi 212.755,83 €.

6111 prikazuje prihod po osnovi poreza i prireza na dohodak od nesamostalnog rada koji je u odnosu na prethodno razdoblje veći zbog većeg priljeva sredstava po spomenutoj osnovi zbog više stope poreza koja pripada jedinici lokalne samouprave, ali i promjene načina evidentiranja rasporeda poreza na dohodak sukladno Uputi danoj od strane Ministarstva financija. Isto se u pogledu prihoda od poreza i prireza na dohodak značajnije očituje u sredstvima po osnovi poreza i prireza na dohodak od kapitala (6114) te poreza i prireza na dohodak po godišnjoj prijavi (6115)

6114 sadrži porez i prirez na dohodak od kapitala koji je u priljevu manji od ostvarenog u prethodnom razdoblju uslijed evidentiranja rasporeda poreza na dohodak na temelju mjesečnih obavijesti FINA-e

6134 odnosi se na sredstva po osnovi naplate poreza na promet nekretnina koji bilježi određeni pad u odnosu na prethodno razdoblje kao rezultat većeg otkupa zemljišta u industrijskoj zoni tvrtke Vetropack Straža d.d. u svrhu izgradnje proizvodnog pogona u Zoni malog gospodarstva Sveti Križ Začretje koji se odvijao u prethodnom izvještajnom razdoblju

6331 prikazuje sredstva tekućih pomoći proračunu iz drugih proračuna koji je značajno veći u odnosu na prethodno razdoblje zbog više razloga, odnosno uslijed povećanog iznosa sredstava fiskalnog izravnanja, te ostalih tekućih pomoći iz državnog proračuna kao što su sredstva za fiskalnu održivost vrtića te sredstva za troškove stanovanja za socijalno ugrožene obitelji, ali i povećanog iznosa tekućih pomoći iz županijskog proračuna za sufinanciranje nabave radnih bilježnica i školskog pribora za učenike osnovne škole

6332 odnosi se na sredstva kapitalne pomoći proračunu iz drugih proračuna, kao rezultat prijavi na objavljene javne pozive Ministarstava, koja su, u odnosu na prethodno razdoblje, malo veća zbog većeg broja prijava i pozitivnih rješavanja prijava na javne natječaje Ministarstava. Ove godine ostvarena su sredstva u iznosu od 225.980,00 €, a koja se odnose na projekte asfaltiranja nerazvrstanih cesta, izgradnju dječjeg igrališta za grupu jaslice u matičnom dječjem vrtiću, rekonstrukciju krovišta na zgradi Banovine (staje)

6341 prikazuje tekuće pomoći od izvanproračunskih korisnika gdje, za razliku od prethodne izvještajne godine, ove godine bilježimo manja sredstava od Hrvatskog zavoda za socijalni rad za sufinanciranje izgradnje dimnjaka jednoj socijalno ugroženoj obitelji

6342 obuhvaća kapitalne pomoći proračunu od izvanproračunskih korisnika koja nisu ostvarena u ovom izvještajnom razdoblju u odnosu na prethodno izvještajno razdoblje gdje su dobivena sredstva od Županijske uprave za ceste za provođenje zajedničkih kapitalnih, komunalnih i infrastrukturnih projekata, te sredstva Fonda za zaštitu okoliša i energetsku učinkovitost za sufinanciranje spremnika za odvojeno sakupljanje otpada

6382 za razliku od prethodnog izvještajnog razdoblja gdje su zabilježena značajna sredstva po osnovi kapitalnih pomoći temeljem prijenosa EU sredstava, a odnosila su se uglavnom na značajna sredstva iz Fonda solidarnosti za ublažavanje i otklanjanje šteta nastalih uslijed razornih potresa u Petrinji i Zagrebu. Odobrena sredstva alocirala su se u projekte rekonstrukcije krovišta na zgradi staja (Banovina) te sanaciju dviju nerazvrstanih cesta, jedne u naselju Brezova, a druge u naselju Ciglenica Zagorska. Ove godine bilježimo znatno manje ostvarenje sredstava po promatranoj osnovi gdje se cjelokupni iznos ostvarenja odnosi na projekt dogradnje zgrade Dječjeg vrtića Sveti Križ Začretje

6422 sadrži prihode s osnove zakupa i iznajmljivanja imovine koja su u ovom izvještajnom razdoblju znatno manja u odnosu na prethodnu godinu zbog naplate svih potraživanja te nesklopljenih novih ugovora o najmu

6424 evidentira se prihod s osnove naknada za ceste gdje evidentiramo novčana sredstva sukladno sudskoj presudi koja uključuje tvrtku Hrvatski telekom d.d., a odnosi se na naknadu za korištenje trasa nerazvrstanih cesta za telekomunikacijsku infrastrukturu koja je u izvještajnom razdoblju temeljem manja zbog činjenice da su prethodne godine naplaćeni i određeni zaostaci temeljem pravovaljane sudske presude, dok će se od sad pa na dalje ubirati godišnja naknada određena temeljem spomenute sudske presude

6526 ostvarenje po osnovi ostalih nespomenutih prihoda značajno je manje u odnosu na prethodno izvještajno razdoblje zbog činjenice da je prethodne godine ostvaren povrata stipendija od studenata koji nisu ispunili određene zahtjeve te iznosa nagodbe s tvrtkom Vodolim za potrebe sanacije i uređenja terase u sklopu zgrade Dječjeg vrtića Sveti Križ Začretje, dok ove godine ne bilježimo značajniji iznos ostvarenja

6531 sadrži prihode od komunalnog doprinosa, koji su u ovom izvještajnom razdoblju manji u odnosu na prethodno zbog manjeg obima novogradnje na području Općine, prije svega u industrijskoj zoni, ali i stambenih objekata

6532 odnosi se na prihode ostvarene po osnovi komunalne naknade gdje možemo reći kako bilježimo značajniji rast u odnosu na prethodno izvještajno razdoblje kao rezultat naplate starih dugovanja, ali i novih obveznika komunalne naknade

6631 na ovom kontu evidentirane su tekuće donacije tvrtke Eko.flor plus d.o.o. na temelju sklopljenog Sporazuma o zbrinjavanju (odlagalištu) miješanog komunalnog otpada temeljem kojeg je spomenuta tvrtka pokrivala kompletne troškove zbrinjavanja miješanog komunalnog otpada na odlagalištima Općine Jesenje i Koprivnički Ivanec u 2023. godini. Spomenuti troškovi veći su u odnosu na prethodno razdoblje uslijed veće proizvodnje miješanog komunalnog otpada te shodno tome veće potrebe za korištenjem odlagališta otpada

6632 ove godine ne bilježimo ostvarenje po navodnome kontu, dok prethodne godine bilježimo kapitalne donacije od Hrvatskih voda za projekt sanacije klizišta

3111 odnosi se na sredstva za isplatu plaća za redovan rad, kod kojih bilježimo određeno povećanje u odnosu na prethodno izvještajno razdoblje kao rezultat dodatnog zapošljavanja tokom godine, ali i povećanja plaća djelatnika

3113 prikazuje ostvarenje po osnovi isplate plaće djelatnicima za prekovremeni rad, što nije bilo evidentirano prethodnih izvještajnih razdoblja

312 sadrži sredstva ostalih rashoda za zaposlene koja su veća u odnosu na prethodno izvještajno razdoblje, a odnose se na uvođenje naknade za prehranu djelatnika, te povećanje ostalih neoporezivih naknada djelatnicima kao što su regres, božićnica, dar za dijete i sl.

3223 prikazuje troškove energije, odnosno energenata, električne energije i plina koji su u blagom padu u odnosu na prethodno izvještajno razdoblje kao rezultat još uvijek važeće mjere Vlade RH o sufinanciranju dijela troškova energenata kao mjera ublažavanja posljedica nastalih uslijed značajnog porasta cijena energenata

3224 sredstva za materijal i dijelovi za tekuće investicijsko održavanje je u blagom porastu uslijed porasta opće razine cijena na tržištu

3225 odnosi se na sitni inventar i auto gume po osnovi čega bilježimo porast ostvarenja u odnosu na prethodno izvještajno razdoblje zbog nabave novog službenog vozila, odnosno novog seta guma za isto, ali i za postojeće službeno vozilo

3232 odnosi se na troškove usluga tekućeg i investicijskog održavanja, prije svega komunalne infrastrukture. U prethodnom izvještajnom razdoblju značajna sredstva utrošena su na sanaciju klizišta nerazvrstanih cesta, prethodno spomenutim sredstvima dobivenim iz Fonda solidarnosti EU. Budući da isto nije bio slučaj u predmetnom izvještajnom razdoblju bilježimo znatno manje ostvarenje sredstava.

3236 odnosi se na zdravstvene i veterinarske usluge, prije svega usluge higijeničara i deratizacije. Obzirom na porast broja slučajeva koji zahtijevaju usluge higijeničara u smislu zbrinjavanja pasa i mačaka lutalica, te općeg porasta cijena usluge kako higijeničara tako i deratizacijskih usluga, bilježimo povećanje troškova istih, odnosno povećanje ostvarenja po navedenome kontu

3239 obzirom na veća sredstva naplate 1% poreza na dohodak sukladno većem ostvarenju prihoda po porezu na dohodak, većim izdavanjima za katastarsko-geodetske usluge uslijed izmjene prostornog plana uređenja Općine Sveti Križ Začretje, te drugih troškova bilježimo povećanje ostvarenja po navodnome računu

3632 prikazuje kapitalne pomoći unutar općeg proračuna koja su ostvarena u iznosu od 102.904,20 € te se u potpunosti odnose na pomoći Osnovnoj školi Sveti Križ Začretje za sufinanciranje projekta obnove školskih sportskih igrališta. Prethodne godine ne bilježimo ostvarenje po navodnome računu

3661 odnosi se na tekuće pomoći proračunskim korisnicima drugih proračuna, gdje konkretno bilježimo povećanje ostvarenja zbog povećanja sredstava koja se dodjeljuju Zagorskoj javnoj vatrogasnoj postrojbi na temelju potpisanog sporazuma o financiranju poslovanja iznad minimalnog standarda

367 odnosi se na prijenose proračunskim korisnicima Općinskoj knjižnici i čitaonici i Dječjem vrtiću Sveti Križ Začretje za redovno poslovanje te za nabavu nefinancijske imovine gdje bilježimo blagi porast ostvarenja u odnosu na prethodno izvještajno razdoblje uslijed povećanja plaća djelatnika, povećanja zaposlenih, te općih porasta troškova redovnog poslovanja

3861 obzirom da je prošle godine zabilježen veći iznos sredstava u dijelu koji se odnosi na sredstva tvrtki Zagorski vodovod d.d. za sufinanciranje izgradnje vodoopskrbnog sustava u promatranom izvještajnom razdoblju bilježimo manje ostvarenje novčanih sredstava

92211 na temelju ostvarenja prihoda poslovanja zabilježen značajno veći prenesi višak prihoda poslovanja

7111 odnosi se na sredstva ostvarena kao rezultat prodaje poljoprivrednog i/ili građevinskog zemljišta, koja su ostvarena u manjem iznosu u odnosu na prošlu godinu

7211 prethodne godine prodana je stambena kuća u naselju Štrucljevo dok ove godine ne bilježimo ostvarenje po predmetnome kontu

4111 ove godine ostvarenje po navedenom računu nije zabilježeno dok je ove prošle godine evidentirana kupnja zemljišta u naselju Ciglenica Zagorska uz društveni dom

4212 odnosi se na sredstva ulaganja u poslovne objekte, gdje su ove godine završeni radovi na projektu dogradnje zgrade dječjeg vrtića, zbog čega bilježimo značajan porast troškova po navedenom računu

4213 veće ostvarenje sredstava ulaganja u ceste i ostale prometne objekte u odnosu na prethodnu izvještajnu godinu prije svega zbog većeg obima asfaltiranja nerazvrstanih cesta

4214 odnosi se na ulaganja u ostale građevinske objekte konkretno u projekt rekonstrukcije krovišta na zgradi starih staja (Banovina) u sklopu projekta „Banovina 0-99“, za što su prošle godine dobivena znatna prethodno spomenuta sredstva iz Fonda solidarnosti EU što nije bio slučaj ove godine shodno čemu bilježimo i značajno manje ostvarenje sredstava

4222 prikazuje komunikacijsku opremu u okviru koje je ove godine nabavljena nova telefonska centrala te su na predmetnom računu zabilježeni troškovi nabavke iste

4223 prošle godine, u okviru opreme za održavanje i zaštitu evidentirana je rekonstrukcija sustava grijanja u zgradi Žitnice. Ove godine ne bilježimo značajnije slične projekte stoga je i ostvarenje po navedenome računu znatno manje

4227 odnosi se na sredstva utrošena za nabavu uređaja, strojeva i opreme za ostale namjene gdje za razliku od ovog izvještajnog razdoblja u prethodnome bilježimo značajan rast troškova zbog nabave kućišta za prometnu kameru u ulici I. K. Sakcinskog te je zbog toga ove godine ostvarenje znatno manje u odnosu na prethodnu godinu

4231 nabavljeno je novo službeno vozilo čije ostvarenje je evidentirano na predmetnome računu

92212 sadrži preneseni višak od nefinancijske imovine prošle godine što nije slučaj ove godine

92222 odnosi se na preneseni manjak od nefinancijske imovine koji nije bio zabilježen prethodne godine

5471 obzirom da je otplaćen zajam od državnog proračuna na temelju odgođenih plaćanja poreza i prireza poreza na dohodak na kraju izvještajnog razdoblja ne bilježimo ostvarenje po spomenutoj osnovi

X005 na temelju cjelogodišnjeg ostvarenja ne bilježimo višak prihoda i primitaka u odnosu na prethodno izvještajno razdoblje gdje je isti ostvaren

X006 prikazuje višak prihoda i primitaka u sljedećem razdoblju gdje bilježimo kumulativni rast na temelju ostvarenog viška iz prethodne godine

11P prikazuje stanje novčanih sredstava na početku izvještajnog razdoblja koje je znatno veće od onog prethodne godine zbog povećanog priljeva novčanih sredstava te dinamike trošenja istih tokom prethodne godine

1. OBRAZAC BILANCA STANJA

B001 vrijednost imovine na kraju godine se povećala za ulaganja i nabavu imovine u toku godine

0211 prikazuje vrijednost stambenih objekata koja je, u odnosu na prethodno razdoblje veća zbog evidentiranja stambenih objekata stečenih po osnovi ošasne imovine i evidentiranih na temelju procjembenih elaborata od strane ovlaštene osobe

0222 vrijednost komunikacijske opreme veća u odnosu na prethodno izvještajno razdoblje zbog nabave nove telefonske centrale

0225 vrijednost instrumenata, uređaja i strojeva ostvarena je i većem iznosu nego prošle godine kao posljedica nabave foto nadzora za pojedine zelene otoke

0231 povećana vrijednost imovine zbog nabave novog službenog vozila

051 vrijednost imovine u pripremi, konkretno novog groblja, premještena s računa imovine u pripremi na račun imovine u uporabi

129 ove godine zabilježena sredstva ostalih potraživanja koja se odnose na sredstva potraživanja od HZZO-a za bolovanje u trajanju dulje od 42 dana što nije bio slučaj prethodne godine

B003 vrijednost obveza i vlastitih izvora povećana je u odnosu na prethodno razdoblje kao rezultat nastalih obveza i povećanja vrijednosti vlastitih izvora kroz ulaganja u postojeću infrastrukturu i nabavu nove

239 odnosi se na ostale tekuće obveze gdje bilježimo pad obveza po osnovi naplate prihoda iz državnog i županijskog proračuna u ime proračunskih korisnika, kao rezultat redovitog podmirivanja istih, prije svega proračunskog korisnika Dječji vrtić Sveti Križ Začretje za financiranje predškolskog programa i sl.

24 određeni pad obveza za nabavu nefinancijske imovine u odnosu na prethodno izvještajno razdoblje kao rezultat manjeg provođenja projekata i ulaganja u nematerijalnu imovinu

9221 prikazuje ostvareni višak prihoda koji je veći u odnosu na prethodno razdoblje zbog već spomenutog povećanja prihoda

9222 bilježi se znatno veći iznos manjka prihoda kao rezultat znatno većeg manjka prihoda od nefinancijske inovine

1. OBRAZAC P-VRIO

9151 iskazano je rashodovanje i isknjiženje neproizvedene dugotrajne imovine, konkretno spremnika za odvojeno sakupljanje otpada kompostera koji su podijeljeni građanima tijekom godine

1. OBRAZAC OBVEZE

V002 prikazuje povećanje obveza za izvještajno razdoblje koje su rezultat redovnog poslovanja, provođenja poslovnih aktivnosti i projekata

V004 prikazuje stanje podmirenih obveza u izvještajnom razdoblju iz čega se očituje kako Općina redovito podmiruje obveze sukladno dospjelosti istih

V006 prikazuje stanje obveza na kraju izvještajnog razdoblja koje su kao rezultat provedenih projekata i ugovorenih poslova

V007 odnosi se na stanje dospjelih obveza na kraju izvještajnog razdoblja koje nije značajno te je ono u većini slučajeva dogovoreno na zahtjev dobavljača

V009 odnosi se na stanje nedospjelih obveza gdje se više od polovice ukupno nedospjelih obveza odnosi na financijske obveze, konkretno za povrat dugoročnog kredita

1. RAS-FUNKCIJSKI

Prikazuje proračun po funkcijskim klasifikacijama gdje u ovom izvještajnom razdoblju u odnosu na prethodno bilježimo značajniji određeni pad rashoda vezanih uz stanovanje i komunalne pogodnosti koji nisu drugdje svrstani (066), a odnosi se na spomenuto smanjenje ulaganja u objekte komunalne infrastrukture za razliku od prošle godine koja je bila značajna zbog provedene protupotresne obnove sredstvima Fonda solidarnosti. Nadalje, značajan rast bilježimo kod rashoda za predškolsko obrazovanje (0911) kao rezultat provođenja projekta dogradnje zgrade Dječjeg vrtića Sveti Križ Začretje, ali i povećanja ostalih troškova vezanih uz predškolsko obrazovanje. Također značajan rast troškova bilježimo i kod osnovnog obrazovanja (0912) kao posljedica zajedničkog ulaganja Osnovne škole, Krapinsko-zagorske županije i Općine u rekonstrukciju školskih igrališta.

1. SUDSKI SPOROVI

Tijekom 2024. godine kod Općinskog suda u Zlataru Stalne službe u Zaboku vođen je sudski spor radi provedenog postupka evidentiranja nerazvrstane ceste u naselju Kotarice. Sudskom presudom presuđeno je u korist Općine Sveti Križ Začretje. Nadalje HEP ELEKTRA d.o.o. pokrenula je dva sudska spora radi namirenja dugovanje za opskrbu električnom energijom stambenih objekata koje je općina naslijedila kao ošasnu imovinu. Jedan sudski spor riješen je u korist Općine tj. predmetno dugovanje nismo trebali podmiriti, a sve iz razloga jer je potrošnja električne energije nastala u periodu kada općina još nije bila nasljednih premetne nekretnine. Za drugi sudski spor iščekuje se presuda. Također je u tijeku sudski spor pokrenut od stane Croatia osiguranje d.o.o. radi namirenja isplate premije osiguranja koju je predmetno društvo isplatilo svojem osiguraniku vezano uz prometnu nezgodu u kojoj je osiguranik svojim vozilom naletio na psa, nepoznate pasmine i vlasnika, a koji je pretrčavao kolnik na području Općine Sveti Križ Začretje.

Sveti Križ Začretje, 14.02.2024.

 BILJEŠKE SASTAVIO ZAKONSKI PREDSTAVNIK

  *Goran Roginić mag. oec Marko Kos dipl. oec*